Vastavalt nimekirjale Meie */kuupäev digiallkirjas/* 7-1.2/96

**Tade külas asuva Kurgemäe katastriüksuse detailplaneeringu kehtestamisest teatamine**

Kose Vallavalitsus kehtestas 30.01.2024 korraldusega nr 46 Tade külas asuva Kurgemäe katastriüksuse detailplaneeringu (PAABOR PROJEKT OÜ, töö nr DP-8-2022). Planeeritava ala pindala on ca 3,7 ha hõlmates Kurgemäe (katastritunnus 33701:004:0705), osaliselt Kurena (33701:004:0713) ja 2 Tallinn-Tartu-Võru-Luhamaa tee (33701:004:0714 ja 33701:004:0706) katastriüksuseid.

Planeeringu eesmärk on katastriüksuse jagamine kruntideks, maakasutuse sihtotstarbe muutmine, ehitusõiguse määramine äri- ja tootmishoonete püstitamiseks, hoonete teenindamiseks mõeldud juurdepääsude ning tehnovõrkude ja -rajatiste planeerimine. Detailplaneeringuga jagatakse Kurgemäe katastriüksus kolmeks krundiks. Katastriüksuse sihtotstarveteks määratakse kruntidel Pos 1-3 ärimaa ja tootmismaa. Kuna maa-alal võib Kose valla üldplaneeringu alusel toimuda äritegevus või tootmistegevus või nimetatud funktsioonid kombineerituna saab tulevikus sihtotstarvete osakaale muuta vastavalt reaalsele vajadusele Maakatastriseaduse § 18 ja § 19 alusel ehitusloa väljastamisel (§ 18 lg 1 p 3). Esialgu määratakse kruntide sihtotstarbed osakaaludega ärimaa 60% ja tootmismaa 40%. Kruntide Pos 4-6 sihtotstarbeid ega katastriüksuse piire ei muudeta. Lisaks määratakse ehitusõigus hoonete püstitamiseks ning tehnovõrkudega varustatus. Detailplaneeringusse on juurdepääsu planeerimise tõttu kaasatud ka osaliselt Kurena (33701:004:0713) ja 2 Tallinn-Tartu-Võru-Luhamaa tee (33701:004:0714 ja 33701:004:0706) katastriüksused, mille sihtotstarvet ega katastriüksuse piire ei muudeta. Planeeritud kruntidele on lubatud rajada vaid sellist tootmist ja äritegevust, millega ei kaasne olulist keskkonnamõju.

Kehtestatud detailplaneeringuga viiakse ellu üldplaneeringut ja luuakse alale ruumiline terviklahendus. Planeeringu elluviimisega eeldatavalt kaasneda võivad majanduslikud, sotsiaalsed ja kultuurilised mõjud ning mõju looduskeskkonnale on piiratud.

Kehtestatud detailplaneeringuga saab tutvuda digitaalselt aadressil https://evald.ee/kosevald/#/planeeringud/planeeringud/231 andmekogus või Kose Vallavalitsuse majandusosakonnas (Hariduse tn 1, Kose alevik, Harju maakond).

Lugupidamisega

/allkirjastatud digitaalselt/

Demis Voss

vallavanem

Andri Alliksoo

+372 5432 0645

andri.alliksoo@kosevald.ee